Z:gnu-www-ja-byte-interview--71dfd6-=3Cstrong=3EStallman=3C/strong=3E: Yes/hr

Stallman : Tako je. Evo još jednog problema koji pomaže smjestiti problem vlasničke informacije u društvenu perspektivu. Pomislite na krizu osiguranja od odgovornosti. Kako bi dobila bilo kakvu naknadu od društva, ozlijeđena osoba mora angažirati odvjetnika i podijeliti novac s tim odvjetnikom. To je glup i neučinkovit način pomaganja ljudima koji su žrtve nesreća. A uzmite u obzir i vrijeme koje ljudi ulažu u guranje da oduzmu posao svojoj konkurenciji. Pomislite na olovke koje su pakirane u velika kartonska pakiranja koja koštaju više od olovaka&mdash;samo kako bi se osiguralo da olovka ne bude ukradena. Ne bi li bilo bolje kada bismo jednostavno stavili besplatne olovke na svako raskrižje? I pomislite na svaku naplatnu kućicu koja ometa promet. To je divovski društveni fenomen. Ljudi pronalaze način dolaska do novca tako da ometaju društvo. Jednom kada mogu ometati društvo, mogu biti plaćeni kako bi ostavili ljude na miru. Gubitak svojstven posjedovanju informacije postat će sve važniji i na kraju će tvoriti razliku između utopije u kojoj nitko zapravo ne mora zarađivati za život jer sve rade roboti i svijeta kao što je naš, gdje svatko provodi mnogo vremena radeći iznova ono što onaj do njega već radi.